پرزیدنت رجب طیب اردوغان، عرفان‌دان محروم بیر مدنیتله، صنعت و اخلاق‌دان محروم بیر ایدمانلا هئچ بیر یئره یئتیشیلمه‌یه‌جگینی سؤیله‌دی.
پرزیدنت اردوغان، حیات یولداشی امینه اردوغان ایله بیرلیکده ایستانبولدا تارابیا کؤشکونده وئردیگی ایفطاردا صنعتچی و ایدمانچی‌لارلا بیر آرایا گلدی.
مدنیتی، اینجه‌صنعتی، ایدمانی معین قروپلارین تکلینده توتما ایلیشمه‌سی‌دیر اؤلکه‌یه هئچ بیر فایداسی اولمادیغی کیمی، تام ترسینه بو رفتارین هر ساحه‌ده کدر وئریجی بیر سیغلیغا یول آچدیغینیز وورغولایان اردوغان،
"تورکیه‌نین گوجو و ظرفیتی ایله مدنیت، صنعت و ایدمان ساحه‌سینده اولدوغوموز یئر اویغون دئییل. عرفاندا محروم بیر مدنیت، صنعت و اخلاق‌دان محروم بیر ایدمانلا هئچ بیر یئره یئتیشه‌مه‌ییک. بو یاناشما بوراخین دونیا سویه‌سینده آدلارا و اثرلره صاحب اولماغی، میللتیمیزین مینیموم گؤزلمه‌لرینی بئله قارشیلایا. "دئدی.
دولتین مدنیتده، صنعتده، ایدماندا ایداره ائدن دئییل، دستکله‌ین، تشویق ائدن موقعیتینده اولماسی لازیم اولدوغونو وورغولایان پرزیدنت، پرینسیپ اولا‌راق صنعتچی‌لرین دولت مامورو اولماسینی دوغرو بولمادیغینی، آنجاق بوتون صنعتچی‌لرین فعالیت‌لرینی اؤز آزاد دونیا‌لاریندا ایجرا ائتمه‌لری‌نین ان دوغروسو اولدوغونو دوشوندوگونو قید ائتدی.
ایدمانچی و صنعتچی‌لرین جمعیته نومونه اینسان‌لار اولدوغونا دا وورغو ائدن پرزیدنت،
"بو مسئولیتی تاشییامایان‌لار یالنیز اؤزلرینه دئییل میللتیمیزه ده ضرر وئردیک‌لرینی بیلمه‌لی‌دیرلر" دئدی.
ایستانبول تقسیم‌دکی آتاتورک مدنیت مرکزی‌نین ییخیلیب یئرینه یئنی بیر اثرین تیکیله‌جگینی ده بیل‌دیرن پرزیدنت اردوغان، پروژه ایشلری‌نین بیتدیگینی و ایشین ایجرا‌سینه کئچه‌جک‌لرینی سؤزلرینه علاوه ائتدی.
